Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako galdera, Nafarroako Ubidearen 2. faseko proiektua exekutatzeko finantzaketa ereduei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Lurralde Kohesiorako kontseilariak abenduaren 1eko Osoko Bilkuran ahoz erantzun dezan:

Ebroko Konfederazio Hidrografikoak Nafarroako Ubidearen 2. fasearen proiektua dagoeneko jaso duen honetan, eta kontuan hartuta lanak datorren urtean hasten ahal direla 249,7 milioi euro inguruko kostuz, zer finantzaketa-eredu aurreikusten dute Nafarroako Gobernuak eta Estatuko Gobernuak, azpiegituraren fase berri hori burutzeko?

Iruñean, 2022ko otsailaren 24an

Foru parlamentaria: Pablo Azcona Molinet